Narodna skupština
20091022

Dobro, elektronski parlament. Odlično, mislio sam evropski, pa reko' to bih i mogao da razumem. Zašto elektronski parlament? Pa, zato što je dotični radio na uvođenju ove elektronske opreme. (Hvala vam što ste mi pomogli.) Dotični je radio na uvođenju ove opreme i ova oprema nije proradila sve do pre nekoliko meseci, i to na insistiranje Borisa Tadića, da bi se preselili u ovu zgradu iz zgrade u Kralja Milana. Ali, evo, vi znate, obilazili ste evropske parlamente, nigde ne postoje ovakve poslaničke jedinice. Nigde. Znate, pre svega zbog glasanja, ovde kada treba da glasate, dobijete uputstvo. Kada dođe neki gost, da biste mogli da slušate prevode, takođe dobijete neko uputstvo. Za ovaj elektronski sistem su plaćene neverovatne sume, ali interesantno je da posao nije dobio najbolji ponuđač, nego neka druga firma, a najbolji ponuđač je bio podizvođač te firme koja je uvela elektronski sistem.